Românii, trași în piept de o mare bancă. ANPC, sfat esențial pentru recuperarea banilor
- Mădălina Sfrijan
- 11 martie 2024, 21:13
ANPC le cere românilor să dea banca în judecată. Îndemnul îi vizează pe clienții care au pierdut anumite sume de bani, după ce Raiffeisen Bank a calculat greșit dobânzile pentru unele credite luate între anii 2006-2009.
ANPC le recomandă persoanelor fizice să recupereze sumele calculate greşit de Raiffeisen Bank. Inspectorii îi îndeamnă pe clienții păgubiți să se adrese: instanțelor de judecată.
ANPC, îndemn pentru clienții Raiffeisen Bank
Mai mulți clienți au fost păgubiți printr-un calcul greșit, făcut pentru dobânzile unor credite din perioada 2006-2009. Inspectorii ANPC îi îndeamnă pe cei care nu și-au recuperat banii respectivi să se adreseze instanței de judecată.
Mai mult, reprezentanții Autorității pentru Protecția Consumatorului spun că până în prezent a fost achitat un procent de 92% din totalul sumelor respective.
Mai multe persoane fizice au fost despăgubite
Conform inspectorilor, clienții acestei bănci își pot recupera sumele calculate greșit pentru dobânzile unor credite din perioada 2006-2009.
"Autoritatea Naţională pentru Protecţia Consumatorilor recomandă beneficiarilor - foşti şi actuali clienţi ai Raiffeisen Bank S.A, cu credite încheiate în LEI/EUR/USD, în perioada 2006-2009, aflate în derulare la data de 20.10.2017, momentul emiterii Ordinului de Preşedinte ANPC, prin care s-a dispus restituirea sumelor reclaculate, în raport cu cele încasate cu titlu de dobânzi – să se prezinte la unităţile băncii, pentru recuperarea sumelor cuvenite potrivit Ordinului amintit, ţinând cont de faptul că Raiffeisen Bank are obligaţia restituirii acestor sume", au transmis reprezentanții ANPC.
ANPC, sfat pentru românii care au de recuperat bani de la bănci
"Ca atare, ANPC a sancţionat banca şi a dispus restituirea de către aceasta a sumelor încasate în plus, măsură consfinţită şi de sentinţa definitivă a Înaltei Curţi de Casaţie şi Justiţie, unde aceasta fusese constestată de operatorul economic.", au adăugat comisarii.
Potrivit inspectorilor, au fost înregistrate 9.155 de cazuri. În urma proceselor deschise de clienții păgubiți, peste 19 milioane de euro au fost rambursați. Totuși, circa 10% dintre persoanele fizice păgubite nu și-au recuperat banii până în prezent.